Ego, Sado de Patingiis, notum facio universis presentibus et futuris quod terra illa de Argenveriis et terra illa, juxta Argenverias sita, quam Joannes Pius et heredes sui titulo pignoris obligaverunt monachis de Charitate, essent de meo feodo. Ego autem feodum terrarum illarum dedi et concessi Gaufrido de Pogis, senescallo Nivernensi, et suis heredibus imperpetuum possidendum; et hoc laudavit et concessit Agnes uxor mea, et ego et heredes mei predicto Gaufrido et suis heredibus donum istud tenemur contra omnes imperpetuum garantire, sigillo meo teste. Actum anno gratie millesimo ducentesimo octavo.